Mullaghcleevaun

Mullaghcleevaun (irsk: Mullach Cliabhain, «Krybbetoppen») er med sine 849 meter over havet det nest høyeste fjellet i grevskapet Wicklow i Irland, etter Lugnaquilla. Fjellet ligger i den sentrale delen av Wicklowfjellene, og strekker seg fra Kippure i nord til Lugnaquillia i sør; og spesielt ligger den på den kontinuerlige sentrale fjellryggen med myrer som går fra Sally Gap til Tonelagee. Fjellmassivet har også en topp lengre øst, Mullaghcleevaun East Top (østtoppen), med en høyde på 795 meter over havet.

Øst for hovedtoppen til Mullaghcleevaun ligger Mullaghcleevaun East Top på 790 meter. Under fjelltoppen til Mullaghcleevaun ligger botn med innsjøen Cleevaun Lough, Wicklows høyeste naturlige innsjø på 686 meter.

Mullaghcleevaun er den 15. høyeste fjelltoppen på Arderin-skalaen og den 20. høyeste på Vandeleur-Lynam-skalaen.

Navngivning 
Ifølge den irske akademikeren Paul Tempan har den irske oldtidsforskeren Patrick Weston Joyce bemerket at fjellets irske navn Mullach Cliabhain har sin opprinnelse etter en «vugge/krybbelignende fordypning nær toppen, antagelig den som består av [innsjøen] Cleevaun Lough».

Geografi 

Mullaghcleevaun er den 2. høyeste toppen i Wicklowfjellene, og ligger i den sentrale delen av hele området, på den vestlige kanten med utsikt over naturreservoaret Poulaphouca.

Mullaghcleevans primærfaktor på 374 meter, gjør fjellet til det åttende høyeste i Irland på MountainViews Online Database blant de hundre høyeste irske fjell, hvor minste terskel er 100 meter. Mullaghcleevauns flate topp er synlig fra andre fjelltopper i området, og massivet omfatter også den ekstre fjelltoppen Mullaghcleevaun East Top 790 meter, hvis primærfaktor på 40 mete kvalifiserer det som Hewitt. Sør-øst for Mullaghcleevaun East Top er toppen av Carrigshouk på 573 meter, hvis primærfaktor på 31 meter kvalifiserer den som en Arderin. Lenger borte på Mullaghcleevauns større massiv er Duff Hill 720 meter, som ligger mot nord.

Mullaghcleevauns mest karakteristiske trekk er dens dype nordlige botn, som inneholder Wicklows høyeste naturlige innsjø, Lough Cleevaun 686 meter.

Mullaghcleevauns sørøstlige bakker er kilden til Glenmacnass-elven som renner ned Glenmacnass-fossen inn i Glenmacnass-dalen og videre til den lille landsbyen Laragh.

Fjellturer 

En vanlig rute for turgåere til toppen av Mullaghcleevaun er fra sør via en 8,5 kilometer lang 3-4 timers tur som starter fra en liten parkeringsplass i skogen nedenfor Carraigshouk på 572 moh (parkeringsplassen er lokalt kjent som «The Oasis») like ved den regionale veien R115 (også kalt Old Military Road). Denne sørlige ruten stiger opp til Mullaghcleevaun East Top og deretter til toppen av Mullaghcleevaun, før den går tilbake til parkeringsplassen.

En lignende rute kan gjøres fra nord med start ved parkeringsplassen ved Ballynultagh Gap, som ligger mellom Black Hill og Sorrel Hill).

Et lengre foretak er den fullstendige nord-øst til sør-vest fjellryggen med myrer som går fra Sally Gap til Carrigvore på 682 meter, og deretter videre til Gravale på 718 meter, og deretter etter et fjellpass, fortsetter fjellryggen sør-vestover for å møte Duff Hill på 720 meter, og deretter videre til Mullaghcleevaun East Top og selve toppen til Mullaghcleevaun. Å komme seg fra Sally Gap til Mullaghcleevan er i seg selv en 8,5 kilometer lang 3-4 timers tur, som noen fjellvandrere unngår for å måtte gå helt tilbake til Sally Gap, og dermed fullføre en 7-timers spasertur, framfor isteden å bruke to biler.

Bilder

Referanser

Eksterne lenker 

Mullaghcleevaun, MountainViews
Irish Online Mountain Database, MountainViews

Fjell i Republikken Irland
Wicklow
Fjell under 1000 meter